cyanic-selkie/wikianc huggingface dataset:
NGC 5498
Откривање
Телото е откриено на 9 мај 1882 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 5498 е од видот E-S0. Видливиот сјај со голо око изнесува 13,6 m, а оној во рамките на интервалот од минималната до максималната честота 14,6 m, додека површинскиот сјај изнесува 13,2 m/лм2. NGC 5498 има привидни димензии од 1' х 0,8'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 11 м 4,4 с, а неговата деклинација, односно висината на лакот на тој агол, +25° 41' 52"". Положбениот агол на објектот е во износ од 120°.
Други поделби
Проучување на NGC 5498 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 50639. Во рамките на атласот на длабокото небо, Уранометрија 2000.00, објектот припаѓа на групата означена со бројот 152; додека во Каталогот на основни ѕвезди (GSC) е групиран под бројот 2010. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 61.
Културно наследство на Македонија во Општина Градско
Ова е список на објекти прогласени за културно наследство на Македонија на подрачјето на Општина Градско според евиденцијата во Регистарот на културно наследство на Управата за заштита на културното наследство на Македонија (УЗКН).
Пријатели (ТВ-серија)
Во Македонија, серијата првобитно беше емитувана на неколку телевизии, но првпат во целост беше прикажана на А1 телевизија. Во 2008, серијата беше во целост репризирана на А2 телевизија.
Потекло
ТВ серијата Пријатели е создадена во 1994 од Дејвид Крејн во Бурбенк, Калифорнија. Серијата ги има како цел младите, чии интереси за време на 1990-те беа кафéата, излегувањата и независноста. Двајца од ѕвездите на серијата, Метју Пери и Џенифер Анистон претходно имале учествувано во неколку неуспешни ситком пилоти. Лиса Кјудроу исто така имала искуство со ситкоми, благодарение на нејзината улога како Урсула Буфе во „Луд по тебе“(Mad about you). Во оваа серија, било откриено дека Урсула била сестра близначка на ликот на Лиса во Пријатели, Фиби. Кјудроу учествувала и во снимањето на пилотот на Фрејзер, во улогата на Роз, но била заменета. Кортни Кокс веќе имала поголемо искуство како телевизиска и филмска глумица, со нејзините улоги во Ace Ventura: Pet Detective, и малите појавувања во ситкоми како Seinfeld и Family Ties (Семејни врски). Писателите на Пријатели го барале Дејвид Швимер за улогата на Рос Гелер уште на самиот почеток. Тој бил најпознат по неговата работа на Бродвеј, но исто така и изрежирал неколку епизоди од Пријатели. Мет Лебланк се појавил како Вини Вердучи, дечкото на Кели Банди во Married... with Children во раните 1990-ти. Пред да му биде доделена улогата на Џои Трибијани, тој работел адвертајзинг и манекенство.
Појавувања во серијата
ТВ серијата Пријатели имала многу познати личности како второстепени ликови. Некои од овие се Бред Пит, Брус Вилис, Џорџ Клуни, Шон Пен, Дени ДеВито, Робин Вилијамс, Хелен Хант, Брук Шилдс, Џулија Робертс, Сара Фергусон, Бен Стилер, Алек Болдвин, Ралф Лорен, Ана Ферис, Сузан Сарандон, Винона Рајдер и Изабела Роселини. Исто така, четири ѕвезди од CSI глумеле во Пријатели: Аиша Тајлер од CSI: Лас Вегас, Еди Калил од CSI: Њујорк, и Емили Проктер и Софија Милос од CSI: Мајами.
Позадина на серијата
Оригинално, требало да се вика Преку Ходникот, Шестмина од Еден, Инсомниа кафé и Пријатели како нас. Пријатели е продуцирана од Брајт/Кауфман/Крејн Продукција, во асоцијација со Ворнер Брос телевизија, за NBC‏‎. Премиерата беше на 22 септември 1994 на NBC, и беше сметана за комедија која мора да се гледа. Последната епизода беше погледана од повеќе славни серии, Фрејзер, Сите го сакаат Рејмонд, Вил и Грејс, Кралот на Квинс и Сексот и градот.
Прва сезона (1994 — 1995)
Фиби, Моника, Чендлер, Џои и Рос се сретнуваат во Централ Перк откако жена му на Рос ќе сфати дека е лезбијка и ќе се разведе од него. Моника и Рос живеат сами, Чендлер и Џои живеат заедно, а Фиби живее со баба и. Старата пријателка од средно на Моника, Рејчел, влегува во Централ Перк носејќи венчаница, откако избегала од нејзината венчавка со Бери Фарбер. Таа се вселува со Моника, наоѓа работа како келнерка во Централ Перк, но се бори за живеачка, бидејќи претходно живеела богат живот. Рос дознава дека жена му е трудна, и таа раѓа момче кое се вика Бен, и кое е растено од Керол и нејзината партнерка Сузан. Џои и Чендлер имаат врски со многу жени. Чендлер си наоѓа девојка, Џенис, која се појавува во секоја сезона од серијата. Најпозната е по нејзината фраза ''„Oh... my... God!“''
Рос открива дека Рејчел му се допаѓала во средно, и дека сè уште има чувства кон неа. Во текот на целата сезона тој не успева да ѝ каже на Рејчел што чувствува, па Чендлер и Џои му викаат да заборави на тоа. На роденденот на Рејчел, Рос заминува на палеонтолошки пат во Кина. Додека го нема, Чендлер не сакајќи и открива на Рејчел дека Рос е вљубен во неа. Рејчел решава дека би сакала да започне врска со Рос и оди да го пречека на аеродромот кога ќе се врати од Кина, без да знае дека тој се враќа со друга жена, Џули. Фиби запознава еден научник, Дејвид, во кој се вљубува, но тој заминува во Минск за да ги продолжи неговите научни истражувања. Двајцата се разделуваат со скршени срца.
Втора сезона (1995 — 1996)
Без да знае дека Рејчел всушност е заинтересирана за него, Рос започнал врска со Џули, една негова стара пријатела, со која се сретнал во Кина. На Рејчел не и се допаѓа Џули бидејќи го сака Рос. Во пијана состојба, Рејчел му остава порака на Рос во која му кажува како се чувствува. Рос ја преслушува пораката и има збунети чувства. Наскоро, двајцата се среќаваат и се бакнуваат. Рос не може да се одлучи со која да остане и прави список на добри и лоши страни за двете жени. Решава дека е вљубен во Рејчел и и раскунва на Џули. Но, Рејчел ја открива листата, му се лути на Рос и одбива да биде со него. Меѓутоа, пријателите гледаат видео лента од матурската на Рејчел и Моника каде што партнерот на Рејчел, Чип, не се појавува. Тогаш тинејџер, Рос вели дека тој ќе ја однесе. Кога Рос се симнува по скалите во одело, Рејчел бега со Чип, којшто задоцнил. Рос изгледа потресен. Во сегашниот ден, Рејчел го бакнува Рос кога гледа колку бил искрен и започнуваат врска.
Џои добива работа како д-р Дрејк Раморе во сапуницата „Денови на нашите животи“ и заработува доволно пари за да се пресели во свој стан, оставајќи го Чендлер, кој пак си наоѓа друг цимер, Еди, којшто е луд. Кога Џои во едно интервју изјавува дека тој самиот си ги пишува репликите, писателите на сапуницата му го убиваат ликот со тоа што тој паѓа во ливтот. Без пари, Џои повторно се вселува со Чендлер и му помага да се ослободи од лудиот Еди. Фиби открива дека има полубрат Френк и почнуваат да се запознаваат. Моника се забавува со Ричард Бурк, офтамологист, пријател на нејзините родители, кој е 21 година постар од неа, но раскинуваат кога Рејчел и кажува дека тој не сака да имаат деца. Кога Чендлер се сретнува со жената со која мирцал, гледа дека тоа била всушност, неговата бивша, Џенис, и тие се бакнуваат.
Трета сезона (1996 — 1997)
Рејчел ја напушта работата во Централ Перк за да најде работа во модната индустрија. Ја прифаќа работата во Блумингдејлс понудена од странецот Марк. Рос е убеден дека тој сака да излегува со неа, и е љубоморен. Напнатоста меѓу нив двајца расте, и кулминира со тоа што Рејчел предложува да земат пауза. Откако ќе го слушне Марк во позадина додека тој зборува по телефон, Рос претпоставува дека Рејчел е заинтересирана за него или дека веќе се забавуваат. Пијан и во депресија, спие со друга жена, Клои. Кога Рејчел ќе му каже дека сè уште го сака, тој ќе се обиде да продолжат без да ѝ каже за Клои, но Рејчел ќе дознае од Гантер и, по долга ноќ, тие ќе раскинат. Моника, Фиби, Чендлер и Џои ќе се заглават во собата на Моника и ја слушаат целата караница.
Чендлер раскинува со Џенис, и Џои купува пиле за милениче. Џои и Чендлер наскоро ќе почнат да се караат за пилето како да се венчани. Чендлер решава да го врати, но во продавницата не успева, па ја враќа дома заедно со патка. Глумечката кариера на Џои оди лошо. Фиби наоѓа жена која исто така се вика Фиби, и која ги познавала нејзините родители. Таа ги кани пријателите на плажа. Во меѓувреме, Фиби му мести на Рос една нејзина стара пријателка, Бони. Рејчел се согласува само затоа што мисли дека Бони е келава. Рејчел се лути кога Рос почнува да се забавува со Бони, која пак, ненајдено доаѓа со нив на плажа. Рејчел не е среќна и ја тера Бони пак да ја избричи главата, за да не му се допаѓа на Рос. Двајцата почнуваат да се караат и чувствуваат дека сè уште се сакаат. Во меѓувреме, се открива дека постарата Фиби е мајката на Фиби. Сезоната завршува со Рос, двоумејќи се меѓу Рејчел и Бони.
Четврта сезона (1997 — 1998)
Рос се одлучува за Рејчел и и раскинува на Бони. Меѓутоа, Рејчел сака Рос да ја преземе целосна одговорност за неверството, додека пак Рос инсистира дека биле на пауза. Не можејќи да се согласат на таа тема, повторно раскинуваат. Од тогаш па низ целата сезона, тие не се согласуваат многу и ретко се наоѓаат во позитивни разговори. Откако Фиби дознава дека постарата Фиби е нејзината вистинска мајка, оди кај Урсула, која пак тоа одамна го знаела, затоа што ја имала самоубиствената порака на нивната „мајка“. Фиби се согласува да биде сурогат мајка (да го носи бебето во својата утроба) на нејзиниот брат Френк и неговата жена Алис. Фиби забременува со три бебиња.
Чои почнува да излегува со една глумица, Кети, но и на Чендлер му се допаѓа. Чендлер се сомнева дека таа спие со нејзин колега, и тоа и го кажува во лице. Таа е навредена и навистина спие со колегата, па затоа раскинуваат. Моника и Рејчел ги разменуваат становите со Џои и Чендлер, откако ќе го изгубат облогот. Девојките го мразат нивниот нов стан, па се обидуваат да ги убедат Џои и Чендлер повторно да се сменат со тоа што им нудат карти за натпревар на Њујорк Никс. Место тоа, се согласуваат на сè-или-ништо облог. Момците победуваат, но додека се на натпреварот, девојките се враќаат во својот стан. За возврат, им нудат на момците да ги гледаат како се бакнуваат една минута.
Шефот на Рејчел ја замолува да ја однесе неговата ќерка Емили, британка, во театар. Меѓутоа, Рос е оној којшто ја носи, додека пак Рејчел излегува со некој муштерија. Рос и Емили се зближуваат и се свршуваат. Групата патува во Лондон за свадбата, со исклучок на Фиби, која е во својот последен месец, и Рејчел, која не сака да го гледа Рос како се венчава. За време на пробната вечер, Моника паѓа во депресија затоа што ја помешале со мајката на Рос и поради фактот дека не е во брак. Чендлер зборува со неа, и завршуваат во кревет. Рејчел сфаќа дека сè уште го сака Рос, и тргнува во Лондон за да му каже. Кога стигнува, ги гледа и решава дека не е во ред да ја уништи венчавката. Свадбата почнува, но доаѓа до ненадеен пресврт кога Рос вели „Јас, Рос, те земам тебе, Рејчел“! Сезоната завршува со отецот како прашува дали венчавката ќе продолжи.
Петта сезона (1998 — 1999)
И покрај грешката на Рос, продолжува венчавката, но Емили е бесна на Рос и бега за време на забавата. Групата се враќа во Њујорк каде што Емили му се јавува на Рос и му вели дека ќе останат венчани само ако Рос вети дека веќе никогаш нема да ја види Рејчел. Рос се согласува, но Емили продолжува да бара неразумни работи, како на пример, да се исели од станот бидејќи Рејчел била таму, или да ги фрли сите свои работи и да купи нови бидејќи Рејчел ги допирала. Рос увидува дека бара многу, и излегува на вечера со пријателите, вклучувајќи ја и Рејчел. Кога Емили дознава, Рос ја уверува дека тие се само пријатели, дека ништо нема меѓу нив. Исто така, и вели дека мора да му верува и ја прашува дали таа тоа го може, но Емили чувствува дека тоа е опасно и му вели не. Одлучуваат да се разведат. Рос се вселува со Џои и Чендлер бидејќи го продаде својот стан, но на крај се вселува во станот отспротива на зградата на Моника и Рејчел.
Чендлер и Моника ја држат својата врска во тајност скоро цела сезона, но секој лик поединечно дознава за нив. Џои прв дознава, но се согласува да молчи, а потоа дознава и Рејчел, која ги слуша двајцата како зборуваат безобразно на телефон. Наскоро Фиби дознава кога ги здогледува Моника и Чендлер како го прават „тоа“ на прозор, гледајќи ги од станот отспротива, оној што Рос сака да го купи. Чендлер и Моника не знаат дека Рејчел и Фиби знаат, па затоа овие одлучуваат малку да си играат со нив, и на крај да се соочат со нив. Но, и Моника и Чендлер дознаваат за ова, па и тие измислуваат нивни трикови, но на крај Чендлер отворено им признава дека е вљубен во Моника. Сите знаат освен Рос. Подоцна истата ноќ, Рос ги здогледува Моника и Чендлер како се бакнуваат на прозорот баш кога зборува со шефот на музејот. Рос претходно бил суспендиран од своето работно место затоа што бил агресивен, и сега вработените решаваат да го вратат, но по ова откритие, Рос тешко се воздржива. Тој е бесен, но чим дознава дека не се само муваат, прифаќа смирено. Сите прифаќаат и приказната продолжува.
Рејчел започнува да работи за Ралф Лорен.
Џои добива главна улога на филм, но кога ќе стигне во Лас Вегас, ќе дознае дека продукцијата била затворена. Сите доаѓаат во Вегас да го гледаат како глуми, а го наоѓаат како работи како гладиатор во казиното Caesar’s Palace. Во авионот, Рос и Рејчел се задеваат. (Ова го започнува Рос за да се увери дека Рејчел може да се засрами) Но, работите излегуваат надвор од контрола со тоа што Рос и црта брада со перманентен маркер на Рејчел додека таа спие. Подоцна, Рејчел дознава и збеснува. Таа и Рос се опијануваат и одат до најблиската капела и се венчаваат. Моника и Чендлер се исто така таму, планирајќи да избегаат заедно.
Шеста сезона (1999 — 2000)
Кога Чендлер и Моника ги здогледуваат Рос и Рејчел во капелата, се одлучуваат да не се венчаат. Откако ќе дознаат дека се венчани, Рос и Рејчел се согласуваат да го поништат бракот за Рос да не доживее трет развод, но тој вели дека тоа е пропаднат брак. Ја лаже Рејчел велејќи и дека го поништил бракот, а всушност не го направил тоа. Рејчел дознава за ова и го тера Рос да го поништи, но дознаваат дека не можат, па затоа поднесуваат за развод. Рос добива нова работа во Универзитетот Њујорк, да предава палеонтологија. Евентуално, излегува и со сестрата на Рејчел, Џил, а подоцна и со една од неговите студентки, Елизабет.
Чендлер и Моника не се венчаа, но сепак живеат заедно, а Рејчел се вселува кај Фиби. Џои наоѓа цимерка, Жанин, и по некое време, почнуваат да излегуваат. Кога Жанин му открива дека не и се допаѓаат Чендлер и Моника, Џои и раскинува. Без работа и очаен за пари, Џои наоѓа работа во Централ Перк и оди на повеќе аудиции сè додека не ја добие главната улога во „Мек и С.И.Р.Е.Њ.Е“, но не за долго. Пожар (почнат од пеглата за коса на Рејчел) го уништува нивниот стан. Рејчел се вселува кај Чендлер и Моника, а Фиби кај Џои. Откако Фиби дознава дека пожарот настанал поради Рејчел, тие се сменуваат со станови, бидејќи се согласуваат дека Фиби го заслужува подобриот стан, а тој е, секако, на Моника и Чендлер, па затоа Рејчел оди да живее со Џои.
Брус Вилис гостува во три епизоди како таткото на Елизабет и, евентуално, новото момче на Рејчел. При крајот на сезоната, Чендлер сака да ја запроси Моника, но сака тоа да го направи изненадно. Загрижен е да не се сомнева во нешто, па затоа смислува план да ја избрка од станот преправајќи се дека е против брак и сè што има врска со него. Навидум, сè се одвива како што треба, и баш кога Чендлер треба да ја запроси, се појавува поранешното момче на Моника, Ричард. Во финалната епизода, тој и кажува дека сè уште ја сака и малку фали да му го уништи планот на Чендлер. Ричард и нуди брак и деца, и се што таа отсекогаш посакувала. Во драматичен климакс, Моника е неодлучна меѓу љубовта кон Чендлер и нејзините желби да има сериозна врска. Кога Чендлер дознава за ова, се лути и се обидува да се соочи со Ричард. Тој приметува дека Чендлер е навистина вљубен во Моника и се откажува. Во меѓувреме, Џои и кажува на Моника за планот на Чендлер. Но, кога Чендлер пристигнува, Џои му вели дека Моника не поверувала дека пости таков план, била многу лута и рекла да не и се јавува. Чендлер со скршено срце влегува во станот и гледа дека насекаде има свеќи, а Моника на подот чекајќи да ја запроси. На плачлива, но романтична средба, Чендлер и Моника конечно се свршуваат.
Седма сезона (2000 — 2001)
Моника и Чендлер почнуваат со плановите за нивната свадба. Рејчел добива промоција во Ралф Лорен и вработува асистент, Тег, со кого почнува да се забавува откако ќе му ги признае нејзините чувства. Рејчел ги прашува Моника и Фиби колку треба да се чека за некого да се покани да излезат откако тој раскинал со девојката. Фиби и Моника даваат разумни одговори, но Џои вели: ''„Рејчел, главното прашање е дали му се допаѓаш? Бидејќи ако не, тоа е се муу точка.“'' Подоцна тој објаснува дека муу точка е кравјо мислење, а тоа не вреди. Откако Рејчел ќе наполни триесет години, раскинува со Тег, затоа што мисли дека треба да има посериозна врска, а Тег е помлад од неа.
Станот на Фиби е поправен, но го направиле еднособен (бабата на Фиби ставила ѕид за да го направи двособен), па Рејчел продолжува да живее со Џои.
Серијата на Џои, Мек и С.И.Р.Е.Њ.Е, е откажана, но тој успева да се врати во „Денови на нашите животи“, кога неговиот лик, д-р Дрејк Раморе добива нов мозок од друг лик со име Џесика Локхарт (Сузан Сарандон) со која тој спие за време на епизодата. Џесика е тргната од серијата со тоа што таа паѓа од коњ на електрична ограда. Тогаш, ликот на Џои се буди од кома.
Вечерта пред свадбата, Чендлер испаничува и исчезнува. Додека го нема, Фиби и Рејчел наоѓаат позитивен тест за бременост во бањата на Моника, па Фиби претпоставува дека Моника е бремена. Рејчел ја тера Фиби да вети дека никому нема да каже што нашле. Фиби и Рос го наоѓаат Чендлер во неговата канцеларија (додке Рејчел и го одзема вниманието на Моника) и го тераат да се врати назад, но Чендлер ги наслушува Фиби и Рејчел како зборуваат за „бременоста“ на Моника и повторно исчезнува. Но, по кратко време се освестува и одлучува дека бебе и не е толку лоша идеја. Чендлер и Моника се венчаваат, но кога Чендлер и кажува на Моника дека знае за бебето, таа му вели дека не е бремена, и дека тоа не бил нејзин тест за бременост. Во меѓувреме, Фиби и кажува на Рејчел колку е возбудена за Моника. Рејчел загрижено се согласува. Камерата ја зумира Рејчел како зема длабок здив. Публиката е оставена со прашањето „Дали е можно Рејчел да е бремена?“
Осма сезона (2001 — 2002)
Рејчел ја потврдува нејзината бременост но никому не кажува кој е таткото. На нејзина несреќа, Џои наоѓа џемпер оставен од таткото на бебето во станот на Рејчел. Фиби се сомнева дека џемперот е на Тег, но Рос го наоѓа и вели дека тоа е негов џемпер! Откако Рејчел му кажува на Рос дека тој е таткото, а Рос на потешкиот начин дознава дека кондомите се само 97% ефективни, тие им кажуваат на сите дека спиеле заедно еден месец пред свадбата на Чендлер и Моника. Рос ја запознал Мона на свадбата и тие излегуваат неколку месеци, но раскинуваат бидејќи се појавуваат повеќе компликации поради татковството на бебето на Рејчел. Како што Рејчел и Џои живеат заедно, тој почнува да развива чувства кон неа. Чувствувајќи дека Рос не ги исполнува своите обврски како татко, Џои и предложува на Рејчел да се всели кај Рос, и таа прави така. Подоцна, Џои и ги признава чувствата на Рејчел, која благо го одбива.
Деветта сезона (2002 — 2003)
Рејчел сфаќа дека Џои не ја запросил, но ни Рос. Откако Рос нема да и пренесе порака од едно момче на Рејчел, двајцата ќе сфатат дека иако имаат дете и живеат заедно, но не СЕ заедно, многу е комплицирано, па затоа Рејчел се сели кај Џои со Ема. Чендлер мора да оди да работи во Талса, Оклахома. Моника решава да не оди со него, откако и ја нудат работата од соништата во Њујорк. Чендлер на почетокот издржува, но откако ќе му речат дека треба да работи за време на Божиќ, тој почнува да размислува да даде оставка. Кога ќе му се пушти една асистентка Венди, тој дава оставка и наоѓа нова работа во адвертајзинг. Откако цела сезона неуспешно се обидува да остане бремена, тестовите ќе покажат дека Чендлер и Моника не можат да зачнат бебе, па затоа одлучуваат да посвојат. Фиби почнува да излегува со Мајк Хениган (Paul Rudd) откако Џои ќе и го намести (Џои всушност ја излажа дека знае некој тип што се вика Мајк, па оди во централ перк и вика „Мајк!“. Мајк Ханиган се врти и така го убеди да излезе со Фиби.). Тие почнуваат да живеат заедно, но раскинуваат кога тој ќе и каже дека не сака брак. Рејчел го сонува Џои и почнува да и се допаѓа.
Десетта сезона (2003 — 2004)
Џои и Рејчел се заедно само три епизоди. Откако нивната врска била платонска толку долго, сега им е непријатно да продолжат. Чарли му се враќа на едно поранешно момче. Мајк и Фиби се венчаваат пред Централ Перк на еден студен и снежлив ден. Чендлер и Моника поднесуваат за посвојување дете од една млада жена, Ерика, и одлучуваат да се преселат во предградијата на Њујорк. Ерика раѓа близнаци, машко и женско, кои се крстени Џек (по таткото на Моника), и Ерика. Чендлер и Моника се согласуваат дека две деца е добра работа.
На Рејчел и нудат работа во Париз, но се двоуми дали да ја прифати бидејќи Ралф Лорен и ја нуди повторно старата работа со поголема плата (откако беше отпуштена претходно во сезоната). Конечно, се одлучува да ја прифати понудата во Париз и да ја земе Ема со неа. Групата се збогува со неа, секој посебно, и таа со сите се поздравува, освен со Рос. Тој е лут поради ова, но сè додека Рејчел не му каже дека и е тешко да се збогува со него. Подоцна, тие спијат заедно.
Во последната епизода, Рос сфаќа дека сè уште ја сака Рејчел и, откако таа заминува на аеродромот, тој тргнува по неа со Фиби. Во меѓувреме Џои му купува на Чендлер ново пиле и патка, бидејќи претходните две умреле (иако Џои ова не го знае, мисли дека се на некоја фарма). Но, пилето се заглавува во фузбалчето. Тие знаат дека ќе мора да го искршат за да го отворат, но ни еден не сака да го стори тоа. Конечно, Моника го уништува и го вади пилето. Меѓутоа, решаваат да ги чуваат животните кај Џои бидејќи не сакаат да се близу до бебето. Рос ја наоѓа Рејчел и и кажува дека е вљубен во неа и ја моли да не оди, но таа сепак заминува. Рос беше сигурен дека таа ќе остане, и е скршен. Кога се враќа во својот стан, наоѓа порака од Рејчел на својата говорна машина. Таа му вели дека и таа го сака и дека сака да излезе од авионот, но не и даваат. Рос внимателно слуша како Рејчел и објаснува на стјуардесата дека мора да се симне од авионот, но пораката завршува без да се знае дали се симнала или не. Рос лудо удира по машината викајќи дали се симнала или не. Одеднаш, глас позади него вели: „Се симнав“. Тој се врти и ја гледа Рејчел на прагот од неговиот стан. Тие се бакнуваат и велат дека сакаат да бидат заедно.
Последната сцена е кога Моника и Чендлер се селат од станот со нивните близнаци, Мајк и Фиби се одлучуваат дека сакаат деца, и Рос и Рејчел како стануваат семејство со Ема. Кога го гледаат станот за последен пат, тие сфаќаат дека мора да го остават својот клуч на масата. Еден по еден, секој пријател го остава својот клуч од станот. Тогаш, Рејчел вели да одат да се напијат уште едно последно кафе пред Моника и Чендлер да се иселат, а Чендлер одговара со саркастичниот збор, кој е и последен во серијата: „Каде?“
Занимливости
Пријатели влијаеше во многу полиња на популарната култура, а посебно во модата. Фризурите на женските ликови во серијата станаа секојдневни во светот, а косата на Џенифер Анистон доби и прекар „The Rachel“.
Фразата на Џои Трибијани „How you doin’?“ стана популарна во западно-англискиот сленг и се користи при поздрави.
Кафулето Централ Перк доживеа имитации во многу земји од светот. Во 2006, ирански стопанственик започна „Централ Перк“ франшиза, регистрирајќи го името во 32 земји. Декорацијата е инспирирана од онаа во Пријатели. Џејмс Мајкл Тајлер, кој во серијата го толкува Гантер, келнерот во кафулето, присуствуваше на отворањето во Даблин.
Гледаност
66-минутното финале беше означено како најголемиот ТВ момент за 2004, а истата година беше втора најгледана епизода со 52,5 милиони гледачи (43% од сите гледачи таа ноќ). Сепак, не успеа да постигне поголем успех од финалето на M*A*S*H (106 милиони) во 1983 (кое воедно е и најгледана епизода во ТВ историјата на САД), На здравје (Cheers) (80,4 милиони) во 1993 и Сајнфелд (76,3 милиони) во 1998.
Сезонска гледаност на Пријатели на NBC според истражувањата на Нилсен.
Вроден имунолошки систем
Вроден имунолошки систем или неконкретен имунолошки систем ги вклучува имунолошките механизми кои се присутни во организмот уште од раѓање.
Анатомски бариери
Анатомските бариери вклучуваат физички, хемиски и биолошки бариери. Епителните површини формираат физичка бариера која е непропустлива за повеќето инфективни агенси, и делува како прва линија на одбрана против инвазивните организми. Десквамацијата на епителот на кожата исто така помага да се отстранат бактериите и другите инфективни агенси кои адхерираат на епителната површина. Недостигот на крвни садови и неможноста на епидермисот да задржува влага, присуството на лојни жлезди во дермисот создаваат средина која е непогодна за опстанок на микробите. Во гастроинтестиналниот и респираторниот тракт, движењето поради перисталтиката односно цилиите, помага да се отстранат инфективните агенси. Исто така, мукусот ги задржува инфективните агенси. Цревната флора може да ја превенира колонизацијата на патогени бактерии преку секреција на токсични супстанции или преку конкуренција со патогените бактерии за хранливи материи или за поврзување со клеточните површини. Солзите и плунката вршат измивање што превенира инфекции на очите и устата.
Клетки
Сите бели крвни клетки се познати како леукоцити. Леукоцитите се разликуваат од останатите клетки во организмот во тоа што не се силно поврзани со одреден орган или ткиво; како резултат на тоа, нивната функција е слична со независните, едноклеточни организми. Леукоцитите се способни да се движат слободно и да интерреагираат и да го заробат клеточниот отпад, страните честички и микроорганизми. За разлика од другите клетки во организмот, леукоцитите не можат да се делат и репродуцираат, туку тие се производи на мултипотентните хематопоетски матични клетки присутни во коскената срцевина.
Во групата на леукоцити спаѓаат: клетките-природни убијци, маст клетките, еозинофилите, базофилите; и фагоцитните клетки во кои спаѓаат макрофагите, неутрофилите, и дендритските клетки, и функционираат во рамките на имуниот систем преку идентификација и елиминација на патогените кои можат да предизвикаат инфекција.
Специфичност кон патогени
Различни делови од вродениот имунолошки систем имаат различна специфичност кон различни патогени.
Налички јазик
Налички — австронезиски јазик, од групата на океански јазици, поточно до подгрупата на новоирски јазици. Јазикот го зборуваат околу 5000 жители во 17 села во округот Кавиенг во покраината Нова Ирска во Папуа Нова Гвинеја. Јазикот има зборовен редослед подмет-прирок-предмет.
Замок Висконти (Павија)
Замокот Висконти во Павија е средновековен замок во Павија, Ломбардија, Северна Италија. Изграден е после 1360 година за неколку години од Галеацо II Висконти, господар на Милано, тој го користел како суверена резиденција за него и неговиот син Џан Галеацо, првиот војвода од Милано. Неговите широки димензии го поттикнале Петрарка, кој ја посетил Павија во есента 1365 година, да ја нарече „огромна палата во тврдината, навистина извонредна и скапа градба“. Во непосредна близина на замокот, Висконти создале огромен парк со ѕидови кој стигнал до Повелба во Павија, картуски манастир основан во 1396 година од страна на Висконти и лоциран на околу 7 км на север.
Во 16 век, артилериски напад на Павија уништил едно крило и две кули на замокот. Фреските што целосно ги украсувале просториите на замокот денес се речиси целосно изгубени. Замокот бил седиште на библиотеката Висконти до неговото пренесување во Париз во 1499 година Денес, тој е домаќин на граѓанските музеи во Павија.
Галеацо II Висконти и неговиот син Џан Галеацо (14 век)
Во 1359 година Висконти од Милано ја освоиле Павија. Градот станал дел од западниот дел од териториите на Висконти, управувани од Галеацо II Висконти. Неговата идеја да изгради замок потекнува од античката улога на Павија како главен град на Ломбардското Кралство и амбицијата на Висконти да ја прошират својата доминација на нејзината територија. Тој го избра местото на замокот во највозвишениот дел на Павија, во правец на Милано. Таму, тој создал цитадела, изолирана со ров од остатокот од градот. Замокот го окупирал источниот дел од цитаделата.
Замокот бил замислен како резиденцијална палата за да биде домаќин на суверениот суд, канцеларијата и семејството на владетелот. Воените функции биле концентрирани во Цитаделата надвор од замокот. Изградбата започнала во 1360 година и била завршена за околу пет години. Замокот се протегал на квадратна површина со страни долги 142 метри. Внатрешно, четирите страни имаа серија од единаесет квадратни соби, издигнати на два ката. Секоја соба добивала светлина преку еден обоен прозорец со поглед на ров. На аглите на замокот биле подигнати четири квадратни кули, високи 43 метри. На подот на четирите кули беа отворени млечни прозорци. Четирите страни внатре беа свртени кон дворот со трем на приземјето и чардак, отворен преку четири светлосни прозорци, на првиот кат. Кренелни покриви ги покриваа крилата и кулите. Архитектот на замокот е непознат. Некои детали, како што се внатрешниот квадратен модул и прозорците со четири светла, привремено го идентификуваат венецијанскиот архитект Бернардо да Венеција, кој сепак бил активен во Павија дури по 1389 година. По завршувањето на замокот, под владеење на Џан Галеацо, чардакот на првиот кат бил изменет за да биде попогоден за живеење. На северо-западната и југоисточната страна, четирисветлените прозорци беа редуцирани соодветно на едносветлени и мулионирани прозорци. Висконти вложиле голем напор да ги украсат сите простории на замокот со фрески. Бидејќи локалните сликари не биле доволни, Галеацо II и неговиот син побарале од Гонзага, владетели на Мантуа, да ги испратат во Павија сите сликари што се достапни таму во неколку наврати. Северо-источната страна беше домаќин на апартмани, најбогати со декорација. Големата сала за лов зафаќа три квадратни модули на првиот кат и е најистакнатата просторија во замокот. Со поглед кон паркот Висконти, тој бил целосно фрески со сцени од лов и користен од семејството на Господ како трпезарија. Големо влијание врз посетителите имала Собата на огледалата, просторија на приземјето со свод и ѕидовите покриени со мали, украсени чаши што ја рефлектираа сончевата светлина. Во 1385 година, Џан Галеацо Висконти го соборил својот вујко Бернабо и станал единствен владетел на Милано и на териториите на Висконти. Тој продолжил целосно да живее во Павија. Тој водел чести воени кампањи против блиските локални сили од замокот, правејќи ја Павија престолнина на територијата која постојано се зголемува.
Западната кула била домаќин на библиотеката Висконти, огромна збирка книги собрана од Галеацо II и проширена од неговиот син. По освојувањето на Падова од страна на Висконти, библиотеката добила неколку книги кои припаѓале на Петрарка. Џефри Чосер се претпоставува дека ја посетил библиотеката Висконти во 1378 година.
Од Филипо Марија Висконти до Лудовико ил Моро (15 век)
По смртта на Џан Галеацо во 1402 година, Павија ја изгубила важноста за Милано како главен град на доминациите на Висконти. Сепак, Висконти продолжиле да го украсуваат замокот. Писанело работел во Милано во 1440 година, а Филипо Марија Висконти (син и наследник на Џан Галеацо) го замолил да ја наслика големата фреска подоцна посведочена во една од собите на замокот.
Франческо I Сфорца, војвода од Милано од 1450 година, се договорил да ги зачува украсите. Во 1457 година тој го повикал Бонифацио Бембо да ја обнови Големата ловечка сала. Пред бракот на Галеацо Марија Сфорца со Бона од Савој во 1468 година, Бембо повторно бил повикан во Павија да ги обнови постоечките фрески. На 17 јануари 1491 година, во војводската капела на замокот, Лудовико Сфорца се оженил со Беатрис д'Есте, ќерка на Ерколе I д'Есте, војводата од Ферара. Истата година Лудовико ил Моро ги префрлил Џан Галеацо Сфорца и неговата сопруга Изабела од Арагон во замокот, кои живееле тука до 1495 година, годината на сомнителната смрт на Џан Галеацо Сфорца, и каде што го создале брилијантниот суд.
Штети нанесени за време на Италијанските војни (16 век)
Во 1512 година, по битката кај Равена, Французите се повлекле од Павија, а Сфорца се вратиле на власт. Франсоа I, наследникот на Луј XII и потомокот на Валентина Висконти, ја поразил Сфорца во битката кај Марињано во 1515 година и повторно ги освоил Милано и Павија. Французите наишле на противењето на императорот Карло V, кој ја бранел империјалната улога како доделувач на титулата војвода од Милано. Битката кај Павија во 1525 година завршила со нова војна со пораз на Франција и затворање на Франсоа I. Битката значително ги оштетила ѕидовите на паркот Висконти, предизвикувајќи почеток на неговото распаѓање.
По ослободувањето на Франсоа I, Французите повторно ја нападнале Павија во војната за Лигата на коњак. Одет де Фоа, виконт на Лотрек, го опсадил замокот во 1527 година. Француската артилерија ја уништила североисточната страна со двете соседни кули. Најистакнатиот дел од замокот, богато украсените сеињурски апартмани, се срушени и затоа се изгубени. Војната повторно завршила со пораз на Франција. Павија и Миланското Војводство дефинитивно се вратија во Светото Римско Царство. Членовите на куќата Сфорца биле вратени како војводи од Милано и владетели на Павија.
Шпански и австриски периоди (1535-1796)
Павија и нејзиниот замок ја следеле судбината на другите хабсбуршки поседи во Ломбардија, првично како дел од Шпанското Кралство, а потоа, по Војната за шпанското наследство, под австриска власт. Шпанскиот режим ги изградил новите градски ѕидини долж границата што ја вклучувала уништената североисточна страна на замокот. Бастион од ѕидините го окупирал тој простор. Оттогаш, шпанските ѕидини го одвоиле паркот Висконти од замокот.
Касарна за француските, австриските и италијанските војски (1796-1920)
Наполеонските сили ја окупирале Павија во 1796 година за време на првата италијанска кампања. Француската војска го трансформирала замокот во касарна. За да го заштитат од артилериските напади, тие го покриле покривот со земја, предизвикувајќи инфилтрации и влага што ја оштетиле зградата. Во ерата на Наполеон, леарницата била повторно отворена и зголемена, а замокот станал артилериски арсенал на Кралството Италија, функција која ја задржала до 1814 година, кога леарницата била дефинитивно затворена. Австријците, по нивното враќање во 1815 година, продолжиле да го користат замокот како барака. По италијанското обединување во 1859-1860 година, замокот преминал на италијанската армија. Во него имало место за 1200 мажи и 600 коњи. Долготрајната воена употреба на замокот била главната причина за влошувањето на фреските што ги украсувале неговите простории.
Во втората половина на 19 век била изградена железницата Павија-Кремона. Следејќи ја линијата по должината на ровот на шпанските ѕидини, тој минувал одоздола низ двата нивни бастиони.
Реставрација во 20 век
Воената употреба престанала во 1920 година. Реставрации и трансформации го прилагодиле замокот на јавна услуга и завршиле во 40-тите. Реставрацијата ги зачувала постоечките форми на замокот. Два обоени прозорци на југоисточното крило биле модифицирани и вратени во нивната оригинална верзија со осветлени прозорци од 14 век.
Денес
Замокот е домаќин на Граѓанските музеи на Павија. Тие ги вклучуваат: Уметничка галерија Маласпина, Археолошки музеј и сала Лонгобард, средновековни и ренесансни секции, галерија на слики од 19 век (колекција Мороне), Музеј на Ризоргименто, музеј Робеки Брикети и Криптата на Сант Еузебио. Во западната кула, каде некогаш постоела библиотеката Висконти, виртуелната реконструкција овозможува консултација со книгите што некогаш се чувале таму. Собите со зачуваните фрески и украси може да се посетат како дел од турата на музеите. Во портикот на приземјето има траги од првата сликовна декорација со геометриски фигури, додека на сводовите е насликано ѕвезденото небо, нарачано од Галеацо II за целиот замок во 1366 година. Меѓутоа, геометриската слика морало да остави простор, во ѕидовите, и на фигуративните сцени. Остатоци од фрески, кои го прикажуваат погледот на Павија (јужно крило, трет распон) и витези (западно крило, шести и осми распони) кои датираат од седмата деценија на четиринаесеттиот век и неодамна му се припишуваат на Џусто де Менабуи. Некои врати отворени кон портота сè уште го задржуваат натписот со готски знаци што го идентификува влезот во просториите што се користат како канцеларии, вклучувајќи ја и онаа наменета за сметководството на војвотката Катерина Висконти. На приземјето на југозападната кула се наоѓа „сината соба“, резултат на сликовните интервенции од 1469 година, особено раскошна во скапоценоста на техниките и материјалите што се користат. Декорацијата е составена од квадрати со подигнати и позлатени рамки, кои ги делат ѕидовите, секогаш во релјеф и покриени со златни фолии се хералдичките мотиви (лилјаните на Франција и амблемите на Сфорца) и ѕвездите, на наизменично сина и зелена позадина. На приземјето, веднаш десно од јужниот влез, се наоѓа капелата, со правоаголен план и ребра сводови, на порталот на капелата има синопија на која е прикажана Пиета, од Мишелино да Безоцо, додека внатре има фрески, како што се Геометрија или Благословот Христос, од Андреа да Болоња. Исто така во капелата, двајцата светци Стефан и Леонард, се насликани на плоштадите, еден спроти друг, на столбовите на лакот што ја дели просторијата на два заливи, биле погубени подоцна, но во последната четвртина од Трите сто, и се дело на ломбардски мајстор. Исто така, на приземјето е „собата на гулабите“ каде на црвеникава позадина се менува девизата Висконти од Колумбина со мотото „à bon droit“, усвоено од Џан Галеацо, и она на планината со трите шишарки и мотото „mit Zeit“, овие фрески, како оние во „сината соба“, датираат од интервенциите од 1469 година. На првиот кат (благородниот кат, каде се наоѓале војводските станови, библиотеката, во кулата на југозападниот агол и канцеларијата, југоисточна кула, од која сè уште е зачуван натписот на вратата) се наоѓа „соба на деверушите“ каде што има две фрески, кои прикажуваат дами во природна големина пред жива ограда од рози кои датираат од сликовните интервенции промовирани од Џан Галеацо во 1393 година и неодамна му се припишуваат на Џентил да Фабриано, кој во тие години работел во Павија.
Во внатрешниот двор, од страната каде што недостасуваат едно крило и две кули за артилерискиот напад од 1527 година, видливи се остатоците од шпанските ѕидини.
Црква „Св. Ѓорѓи“ - Междурек
Црквата се наоѓа во јужниот дел на селото и изградена е во 1834 г. Претставува трикорабна базилика со дрвен покрив и залепена камбанарија. Внатре има вреден живопис и иконостас со вредни икони.
Во 1981 г. црквата е прогласена за споменик на културата.
Вињак
Вињак (англиски: Brandy скратено од brandywine, од холандски: brandewijn — огнено (изгорено, дестилирано) вино) е заедничко име на алкохолни пијалаци, добиени со дестилирање на вино (ферментиран гроздов сок) или ферментиран сок од други плодови – јаболко, круша, цреша, слива, кајсија итн. Соодветните плодови, од кои се приготвува вињакот, треба да се дестилираат повремено во производствениот процес. Ако плодовите претходно се алкохолизирани и потоа пијалакот е засладен, не може да се категоризира како вињак, туку тоа ќе биде ликер. Вињакот содржи 36 % – 60 % алкохол.
Шемолтос
Шемолтос — село во Егејска Македонија, Република Грција.
Северен Брег (Нов Зеланд)
Град Северен Брег (англ. North Shore City, најчесто North Shore) — поранешен град во рамките на регионот Окленд во Нов Зеланд, подград на конурбацијата Окленд. Во јуни 2006 градот имал 215,300 жители, и со тоа тој е четврт најнаселен грд во земјата. Тој е четврт и по површина, со 129.81 км² и крајбрежје од 141 километар. Тој е еден од четирите градови во Оклендската населена област. Ова е најгусто населениот град во земјата бидејќи, за разлика од другите новозеландски градови, најголемиот дел од површината му е од урбан или предградски карактер. Во 2010 г. е направено управно соединување на сите делови на Окленд, и со тоа Северниот Брег останал само како географска одредница во говорна употреба меѓу народот.
Географија
Северниот Брег се граничи со округот Родни на север, пристаништето Ваитемата на југ и Рангитотскиот канал на заливот Хаураки на исток. Окленскиот заливски мост го поврзува со Градот Окленд од јужната страна на пристаништето Ваитемата, додека Горнопристанишниот мост го поврзува со Ваитакере на запад.
Управата на градот, наречена Совет на Северниот Брег (North Shore City Council) е сместена во Такапуна. Градот е поделен на три реони (wards): Пристаништен, Северен и Централен, а секој реон понатаму се дели на два одбора (community boards). Во внатрешните населби спаѓаат Милфорд, Такапуна, Белмонт, Девонпорт, Бејсвотер, Норткот, Биркенхед, Хајбери, Хилкрест, Гленфилд, Долина Ваирау, Вестлејк и Форест Хил. За надворешни пак, се сметаат Биркдејл, Бич Хевен, Северното Пристаниште, Албани, Гринхајт, Лонг Беј*, Торбеј*, Ваиаке*, Браунс Беј*, Ротси Беј*, Марис Беј*, Заливот Маиранги*, Кемпбеловиот Залив* и Касторскиот Залив.
Населбите со ѕвездичка, заедно со неколку други мали плажи на брегот на заливот Хаураки, под заедничко име се нарекуваат Источнобрежни Заливи.
Локална управа
За парламентарни изборни намени, градот се дели на три цели изборни единици: Норткот, Северен Брег и Источнобрежни Заливи. Изборната единица Хеленсвил исто така зазема делови од северозападниот дел на градот. Политички, градот е претежно десничарски: на парламентарните избори во 2005, сите четири избрани парламентарци биле од Националната партија.
Стопанство
Во Северниот Брег постојат преку 22,000 фирми, кој сочинуваат 6% од бруто-домашниот производ на земјата. Градот е на прво место и растот на бројот на фирмите, со забележен пораст од 29.3% во периодот од 1998 до 2002 г.
Во последните пет години е забележен огромен пораст и развој во населбата Албани и околината. Ова некогаш мирно приградско место сега е трговски и деловен центар на Северниот Брег. Разни малопродажници како групацијата Вестфилд имаат изградено (и сѐ уште градат) „супер трговски центри“ во очекување на постојан трговски развој и пораст. Во овој временски период местото бележи бум на изградбата на многубројни поевтини куќи и станови, а илјадници акри пасишта се претворени во мини-населби од стотици куќи од сличен дизајн и градба. Од тие причини Албани и околината привлекува стотици милиони долари во инвестиции.
Изградбата на станбени објекти на Северниот Брег продолжува со голема брзина да се шири кон север. Местото Орева во округот Родни, како и полуостровот Фангапараоа, 25 км северно од Такапуна, некогаш биле одморалишта. Сега тие се поврзани со Северниот автопат и постои можност подоцна да се спојат со Северниот Брег заради неговиот забрзан раст.
Изведни делови на Северниот Брег имаат меѓу најскапи недвижности во Нов Зеланд. Крајбрежниот тесен појас кој се протега северно од Такапунската плажа до Милфорд, често нарекуван „Златна милја“, содржи многу недвижности со поединечна вредност од по неколку милиони новозеландски долари, особено заради плажите, езерото Пупуке, популарните училишта и трговските центри.
Демографија
Според пописот од 2006 г., просечниот приход на жителите на Северниот Брег на возраст од над 15 години изнесувал $29,100, споредено со националниот просек, кој изнесувал $24,400.
Етничкиот состав на градот е 67.5% Европејци, 18.5% Азијци, 6.3% Маори, 3.4% Тихоокеански островјани, и 1.8% од Блискиот Исток, Африка и Латинска Америка. Нешто над 10% се изјасниле како „Новозеланѓанец“,, кои на претходниот попис се изјасниле како Европејци.
Дупјачани
Дупјачани — село во Општина Долнени, во околината на градот Прилеп.
Географија и местоположба
Дупјачани се наоѓа во Прилепското Поле, под северните огранки на планината Злато, во источниот дел од територијата на Општина Долнени. Селото е ридско и се наоѓа на надморска височина од 660 м. Неговиот атар зафаќа површина од 8,9 км2. Од Прилеп, селото е оддалечено 16 км.
Селото се состои од двее маала: Горно и Долно Дупјачани.
Историја
Во XIX век, селото било дел од Прилепската каза на Отоманското Царство.
Во Првата балканска војна, 2 лица од селото се вклучиле во Македонско-одринските доброволни чети.
Стопанство
Во селскиот атар преовладува обработливото земјиште на површина од 565,6 ха, пасиштата зафаќаат површина од 266 ха, а на шуми отпаѓаат 20,2 ха. Селото има полјоделско-сточарска функција.
Население
Селото се споменува во турските пописни дефтери од 1467/68 година, како дел од Прилепскиот Вилает (Vilayet-I Prilepe) и имало 78 семејства, 9 неженети и 3 вдовици, сите христијани.
Во „Етнографија на Адријанопол, Монастир и Салоника“ се вели дека во 1873 г. Дупјачани е поделено на Долно Дупјачани со 22 домаќинства и 107 жители Македонци, и Горно Дупјачани со 28 домаќинства и 132 жители Македонци.
Според статистиката на Васил К’нчов („Македонија, Етнографија и статистика“) од 1900 година, во Горно Дупјачани имало 300 жители Македонци христијани, а во Долно Дупјачани 100 жители исто така Македонци христијани. По податоците на секретарот на Бугарската егзархија Димитар Мишев („La Macédoine et sa Population Chrétienne“), во 1905 година Горно Дупјачани е село со 240 жители Македонци, а Долно Дупјачани како село со 120 жители Македонци.
Според последниот попис од 2021 година, во селото живееле 127 жители, од кои 124 Македонци, 1 Албанец и 2 лица без податоци.
Родови
Дупјачани е македонско православно село, сите родови во селото се доселенички. Родови во Дупјачани се:
Општествени установи
Во селото работи подрачното основно училиште „Пере Тошев“, каде што се изведува настава до деветто одделение. Освен тоа, во него има и пошта, земјоделска задруга и проавница.